Ժողովուրդների ինքնորոշման սկզբունքի վերաբերյալ հետաքրքրիր տեսություն է առաջարկվել նաև կոմունիստների կողմից: Սա, իհարկե, զգալիորեն տարբերվում է Վիլսոնի առաջադրած տեսությունից[6]: Ստալինը, որը բավականին շատ է հետաքրքրվել այս խնդրով, մի անգամ պնդել է, որ ինքնորոշման իրավունքը չի կարող և չպետք է աշխատավոր դասի կողմից իր դիկտատուրան իրականացնելու իրավունքի համար խոչընդոտ հանդիսանա: Նախորդը պետք է ճանապարհ տա վերջինին: Իհարկե, դժվար է համաձայնել Ստալինի առաջադրած տեսության հետ: Ժողովուրդների ինքնորոշման սկզբունքը պետք է դիտել որպես յուրաքանչյուր ժողովրդի իրավունք, այլ ոչ թե որևէ երկրի գերիշխանությանն ուղղված խոչընդոտ: